**Израел и Йордания**

***светите места в Израел и***

***Петра в Йордания***

София –Тел Авив – Яфо- Витлеем – Йерусалим – Каср Ал Яхуд – Джераш – Аман – Мъртво море - Мадаба - Небо – Шобак – Петра – Акаба - София

**6 дни / 5 нощувки / 5 закуски / 5 вечери**

**Датa на тръгване:**

**04.03.2023 – 09.03.2023**

**14.03.2023 – 19.03.2023**

**Програма:**

**1-ви ден: Тел Авив-Яфо – Йерусалим - Витлеем**

Среща на летище София (Терминал 1) три часа преди полета. Полет София – Тел Авив в 06.55ч. Пристигане на летище Бен Гурион (Тел Авив) в 09.20ч. Посрещане в залата за пристигащи от представител на местния туроператор. Панорамна обиколка на **Тел Авив**. Туристическа програма в **Яфо,** един от най-старите градове в Близкия изток, намиращ се на възвишение предлагащо неоценима гледка към брега на Тел Авив с неговите плажове. Посещение на района на старото пристанище с чудесни ресторанти, в които се предлагат морски ястия, малки кафенета и пекарни, скрити в тесните павирани улички. Отпътуване за **Витлеем**.Настаняване в хотел във Витлеем. **Вечеря и нощувка.**

**2-ри ден: Витлеем - Йерусалим**

Закуска. Туристическа програма в **Йерусалим.** Панорамна гледка от Маслинения хълм към столицата Йерусалим: разположен е в южната част на плато, част от Юдейските планини и включва Елеонския хълм на изток и хълма Скопий на североизток от центъра на града. Пешеходна обиколка на Стария град: Гетсиманската градина - традиционно почитана като мястото, където Иисус Христос се моли в нощта на залавянето му. Днес това събитие напомнят една базилика, посветена на страданията Христови, и осем стари маслинови дървета, чиято възраст е над 2000 години; Виа Долороса (от лат. „Пътят на страданието“) - това e улицата в древния Йерусалим, по която е минал с кръста Иисус Христос към мястото на разпятието — Голгота; храмовият комплекс Божи гроб – най-святото място на Християнския свят, където е разпнат, погребан и възкръснал Христос; Стената на плача - единствената структура, останала от Йерусалимския (Соломоновия) храм. Това название идва от това, че евреите често отивали там, за да тъжат за гибелта на храма; Хълмът Сион (Давидовият град) – гробът на цар Давид и стаята на Тайната вечеря. Посещение на рожденото място на Господ Иисус Христос и построената в чест на това събитие базилика„Рождество Христово“ във **Витлеем** - голямата забележителност на града. Според библейско пророчество Месията трябвало да бъде потомък на Давид и да се роди в неговия град. Вечеря и нощувка във **Витлеем.**

**3-ти ден: Йерусалим/ Каср Ал Яхуд /Джераш /Аман**

Закуска. Панорамна обиколка на Новия град на Йерусалим: парламента на държавата Израел (Кнесет), Министерствата, Музея на Израел /отвън/.

Посещение на **Каср Ал Яхуд** – мястото където Йоан Кръстител кръщава Исус Христос в **река Йордан**. Преминаване от **Израел** в Йордания през граничния пункт **Аленби.** Отпътуване за най-добре запазения римски град в Близкия Изток и архитектурен шедьовър **Джераш** (древният Гераса) - основан от войниците на Александър Македонски през ІV в. пр. н.е., по-късно става част от процъфтяващите и космополитни градове на гръко-римския Декаполис: триумфалната арка на имп. Адриан, форумът с овална форма, хиподрумът, кардото, агората, нимфеумът, храмът на Артемида (богинята покровителка на Джераш), други антични храмове, Южният театър и много църкви от ранното Средновековие.

Настаняване в хотел в Аман. Вечеря и нощувка.

**4-ти ден: Аман – Мъртво море – Мадаба - Небо – Шобак - Петра**

Закуска. Панорамна туристическа обиколка в столицата на Хашемитското кралство Йордания - Аман. Отпътуване за Мъртво море - най-ниската точка на сушата на планетата. Свободно време за къпане в Мъртво море. Пътуване до Мадаба (на 30 км от Аман), едно от най-значимите места в Светата земя. Тук е съсредоточена най-голямата християнска общност в Йордания. В продължение на два века (от V до VII) стотици мозайки са подредени в църквите на Мадаба и обикновените домове, като тази, покриваща пода на гръцката православна църква „Св. Георги”, е най-впечатляваща (оригиналният размер на мозайката е 15,6 х 6 м - 94 кв. м, като само една четвърт е запазена до днес). Пътуване към планината Небо, едно от най-почитаните свети места в Йордания, и посещение на мястото, където се твърди,че е погребан Мойсей. Продължаваме по пътя на кралете с панорамна гледка към каньона Ал Мухеб. Фотопауза при замъка на кръстоносците Монреал (лат. mont regalis, „Кралски хълм“, познат още като Шобак) – построен от тамплиерите през 1116 г. по заповед на Йерусалимския крал Балдуин I за охрана на поклонническитемаршрути и кервани. Отпътуване към Петра. Настаняване в хотел в Петра. Вечеря. Нощувка.

**5-ти ден: Петра**

Закуска. Организирана обиколка на **Петра,** столицата на Набатейците. През 2007 година е избран като едно от седемте нови чудеса на света. Разположен е в естествено укрепената планинска долина Вади Муса ("Долината на Мойсей"). Първите известни обитатели са едомците, които са живеели тук около 1000 г.пр.н.е. Според Библията те били потомци на Исав, а препратките в Сещеното Писание за място наречено Села („скалиста местност“ на еврейски) почти сигурно се отнасят за Петра ("камък" на гръцки). Розовочервеникавият град Петра някога процъфтявал като важен пункт от древните търговски маршрути. Той е обграден от високи планини и е достъпен през тясно дефиле, а забележителните му, изсечени в скалите сгради са запазени непокътнати: Каснех ал-Фарун (Съкровищницата), многобройните скални гробници, амфитеатърът, триумфалната арка, кардото с колонадите. Заминаване за **Акаба.** Вечеря и нощувка в **Акаба.**

**6-ти ден: Акаба - София**

Закуска. Трансфер до летището в Акаба. Полет за България в 11.40ч. Пристигане на летище

София в 13.50ч.

|  |  |  |
| --- | --- | --- |
| На човек в двойна стая | Самостоятелна  стая | Дете до 11 г с двама възрастни в стая |
| 1878 лв. | 2258 лв. | 1778 лв. |

**Цената включва:**

* самолетен билет София - Тел Авив – Акаба - София с редовен полет на авиокомпания Wizz Air и Раян Еър
* един брой ръчен багаж с размери 40 x 30 x 20 см
* един брой чекиран багаж до 10 кг
* летищни такси към самолетния билет
* 5 нощувки със закуски и вечери:
  + 1 в **Аман**
  + 1 в **Петра**
  + 1 в **Акаба**
  + 2 във **Витлеем**
* всички трансфери по програмата с луксозен местен автобус
* входно-изходни такси на границата с Йордания в размер на 50 $
* входна такса за Петра
* всички екскурзии по програмата
* входни такси за обектите по програмата
* сертфикат за хаджийство
* водач на групата от България
* местен екскурзовод на български/руски език
* саунд система със слушалки по време на туровете
* медицинска застраховка асистънс- ЗАД Евроинс – 10 000 евро

**Цената не включва:**

* Бакшиши – по 5 долара на турист на ден общо 30$ (заплащат заплащат се на място съответно в Израел и Йордания)
* Доплащене за допълнителни 10 кг чекиран багаж – 120 лв двупосочно
* Нощен тур на Йерусалим – 25 EUR
* разходи от личен характер
* допълнителни мероприятия предлагани от местните екскурзоводи на място
* застраховка „Отмяна на пътуване“.
* Доплащане за мед. застраховка за възраст от 65 до 74 г. – 16 лв.
* Доплащане за мед. застраховка за възраст от 75 до 85 г. – 32 лв.

**Полетно разписание:**

Wizz Air

Вто, 14 Мар 2023

София (SOF) 06:50 - 09:20 Тел Авив (TLV)

Ryanair

Нед, 19 Мар 2023

Акаба (AQJ) 22:40 – 00:50 София (SOF)

**Условия за записване:**

* копие от международен паспорт
* депозит от 550 лева на човек
* доплащане – 1 месец преди датата на заминаване

**Необходими документи:**

* международен паспорт с мин. валидност 6 месеца след датата на връщане
* за деца до 18 г. пътуващи с един или без родител, нотариална заверка от единия или двамата родители!
* Няма визови, санитарни и медицински изисквания при пътуване в Израел

**Срокове за анулации и неустойки:**

* от деня следващ деня на подписване на договора до 60 календарни дни преди датата на тръгване– глоба в размер на 100 лв на турист + сумата за издадения самолетен билет /ако има такъв/
* между 59-ия и 30-ия ден преди датата на заминаване се удържа размерът на внесения депозит;
* От 29 работни дни до деня на отпътуване – такса 100% от стойността на пътуването

**Допълнителна информация:**

* Агенцията предоставя възможността на клиента да сключи застраховка „Отмяна на пътуване“, застраховка на сумите по договора за пътуване в случай на смърт, злополука или акутно заболяване на клиента или негов близък роднина.
* застраховка „ Отмяна на пътуване” има 100% оскъпяване за лица над 63 г.
* Офертата важи при минимум 35 туриста
* При несъбиране на минималния брой записани, туристът ще бъде уведомен най-късно 7 дни преди началото на пътуването
* посочените хотели са примерни, настаняването в тях става при наличието на свободни места към момента на заявяване на пътуването
* Туроператора си запазва правото да променя последователността на изпълнение на мероприятията по програмата.
* Авиокомпанията запазва правото да промоени полетното разписание. При настъпила промяна туристите ще бъдат информирани своевременно.

Цената на екскурзията е калкулирана при курс на щатския долар 1 USD = 1.85 лв.!

Туроператорът си запазва правото да промени цените в случай на значителна промяна във валутните курсове, при увеличаване стойността на транспортните разходи, в т. ч. на горивото, както и увеличаване размера на такси, свързани с ползвани услуги по договора, като летищни, пристанищни и други такси. При промяна на курса цените ще бъдат актуализирани към датата на плащане. Туроператорът си запазва правото да прави промени в офертата, ако важни обстоятелства налагат това, като потребителят ще бъде уведомен за това чрез сайта [www.welcometravel.bg](http://www.welcometravel.bg)

Туроператорът има сключена застраховка “Отговорност на Туроператора” по смисъла на чл.97 от Закона за туризма,

с полица №: 03700100003838 на „ЗАСТРАХОВАТЕЛНО ДРУЖЕСТВО ЕВРОИНС” АД.